**Előzetes hatásvizsgálat**

**Tiszasas Községi Önkormányzat Képviselő-testületének**

**a 2020. évre vonatkozó igazgatási szünet elrendeléséről és a Köztisztviselők Napjáról szóló**

**3/2020. (II.08.) önkormányzati rendeletéhez**

*A jogalkotásról szóló 2010. évi CXXX. törvény 17. § (1)-(2) bekezdései értelmében „jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.”*

 Fentiek alapján a szabályozás várható következményei:

**1*. Társadalmi hatásai:***

Az önkormányzat hivatalában dolgozók, és ezzel a köztisztviselők társadalmi megbecsülésének kifejezését szolgálja.

**2*. Gazdasági, költségvetési hatásai:***

Az önkormányzati rendelkezéssel összefüggésben keletkező többletköltségek fedezetét a helyi önkormányzat saját bevétele biztosítja.

**3*.  Környezeti és egészségi következményei:***

A rendeletben foglaltak végrehajtásának környezetre gyakorolt és egészségügyi hatása nincs.

**4. *Adminisztratív terheket befolyásoló hatásai:***

A rendelet az adminisztratív terheket kis mértékben befolyásolja. A hivatal munkaszervezését, a július 1-jén, illetve az igazgatási szünetben az ügyintézéssel érintett állampolgárok tájékoztatását úgy kell megszervezni, hogy az a legkisebb fennakadást okozza.

**5. *A jogszabály megalkotásának szükségessége, a jogalkotás elmaradásának várható következményei:***

A jogszabály megalkotása lehetőség az önkormányzat számára.

**6. *A jogszabály alkalmazásához szükséges személyi, szervezeti, tárgyi és pénzügyi feltételek:***

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

**Indokolás**

**Tiszasas Községi Önkormányzat Képviselő-testületének**

**a 2020. évre vonatkozó igazgatási szünet elrendeléséről és a Köztisztviselők Napjáról szóló**

**3/2020. (II.08.) önkormányzati rendeletéhez**

**Általános indokolás**

Tiszasas Községi Önkormányzat Képviselő-testülete a Tiszasasi Közös Önkormányzati Hivatal köztisztviselői felé irányuló elismerésének kinyilvánítása érdekében él a közszolgálati tisztviselőkről szóló 2011. évi CXCIX. törvény (a továbbiakban: Kttv.) 232/A. §-ában kapott felhatalmazással és a közszolgálati tisztviselők napját (július 1.) a hivatal köztisztviselői számára munkaszüneti nappá nyilvánítja. Az esetleges többletköltségek a helyi önkormányzatot terhelik.

Tiszasas Községi Önkormányzat Képviselő-testülete a Kttv. 232. § (3) bekezdésének felhatalmazása alapján rendeletben határozza meg a Hivatal köztisztviselőire vonatkozó nyári, illetve téli igazgatási szünetet.

**Részletes indokolás**

**1.§-hoz**

A rendelet területi hatályának rögzítése.

**2.§-hoz**

A Hivatal 2020. évi munkarendjében, a nyári és a téli időszakban, továbbá a szombati munkanapokon érvényes igazgatási szünet időtartamát és ügyfélfogadási szabályokat állapítja meg.

**3.§-hoz**

A Képviselő-testület kinyilvánítja, hogy a Hivatal munkatársai számára július 1. munkaszüneti nap.

**4.§-hoz**

Hatályba léptető rendelkezések.

Tiszasas, 2020. február 5.

 Czucziné Keresztes Anita

                                                                                               jegyző